GiliGold/VAD_KnessetCorpus huggingface dataset:
דוד ביטן: קביעת ועדה לדיון בהצעה לסדר-היום בנושא: "מצבם הקשה של חקלאי ישראל, הקפאת הליכים תלויים ועומדים נגד חקלאים בגין אי תשלום היטלים למועצת הצמחים", של שרן השכל ואכרם חסון.
דוד ביטן: מה ההמלצה פה?
יואל חסון: זה צריך לעבור לכלכלה, לא?
יואל חסון: למה - - -
ירדנה מלר-הורוביץ: כי נשמעו כמה הצעות במליאה.
דוד ביטן: נעביר את זה לכלכלה.
דוד ביטן: כלכלה מקבלים את זה.
יואב קיש: מה היו הדעות?
דוד ביטן: לא, זה עניין של כלכלה.
דוד ביטן: אמרו כספים.
דוד ביטן: זה לא קשור לכספים.
דוד ביטן: בעד העברת ההצעה לסדר היום לדיון בוועדה הכלכלה – פה אחד
דוד ביטן: הנושא הראשון – איסור קיום הצבעות בישיבת ועדה שנוכח בה חבר כנסת אחד בלבד – דיון בהצעת החוק מטעם ועדת הכנסת.
דוד ביטן: כמו שאמרנו בעבר, הריטואל הזה שבו חבר כנסת אחד יושב בוועדה – הוא לא אשם, הוא נמצא.
דוד ביטן: מי שאשם הם אלה שלא באים בנוסף אליו.
דוד ביטן: אבל הריטואל הזה שיושב חבר אחד ומצביע, ושואל מי בעד, ואחר-כך אומר פה אחד, זה דבר שהוא לא ראוי.
איילת נחמיאס ורבין: דוד, למה לא מונחת הצעת חוק?
דוד ביטן: כי אנחנו דנים על זה ברמה עקרונית, ואחר-כך - - -
איילת נחמיאס ורבין: ברמה העקרונית?
איילת נחמיאס ורבין: ואנחנו לא מאשרים - - -
דוד ביטן: עכשיו נדבר על מה אנחנו רוצים ואיך אנחנו רוצים לעשות את זה.
איילת נחמיאס ורבין: רק דיון.
דוד ביטן: דיון, כן.
דוד ביטן: אז תהיה עוד ישיבה, אין שום בעיה.
דוד ביטן: העיקרון הוא שאת זה אנחנו צריכים להפסיק ולעבות את זה בצורה שונה.
דוד ביטן: לפחות שיהיו שניים, לדעתי, מכיוון ששניים זה שלושה.
יואב בן צור: אבל תדע שזה יוצר איזושהי בעיה.
יואב בן צור: במקרה שיש חבר כנסת אחד – חוץ מיושב-ראש הוועדה צריך להיות אחד?
דוד ביטן: לא, יושב-ראש הוועדה לבד יכול להכריע.
יואב בן צור: לא, זה מה שאתה מציע עכשיו לעשות – מה אתה רוצה לעשות?
דוד ביטן: למה אני אומר שניים?
דוד ביטן: כי שניים זה שלושה.
דוד ביטן: אם יש הסכמה, אז שניים יכולים לנצח מתוך שלושה, אין בעיה.
דוד ביטן: ואם אין הסכמה, אז הוא חייב להביא עוד אחד.
דוד ביטן: כמו שאנחנו עושים גיוסים, אז יושב-ראש הוועדה יטרח וידאג לעוד אחד בוועדה.
יואב בן צור: סליחה, אדוני, לא הבנתי, צריך להיות, חוץ מיושב-ראש הוועדה, עוד - - -
דוד ביטן: הצעה שלי, עוד אחד לפחות.
יואב בן צור: באיזשהו מקום אתה גורם לבעיה.
יואב בן צור: אם חבר כנסת אחד נמצא עכשיו - -
דוד ביטן: אז הוא לא יצביע.
יואב בן צור: - - עם יושב-ראש הוועדה – ולא מוצא חן בעיניו החוק הזה, הוא יצא החוצה.
דוד ביטן: שיצא.
דוד ביטן: מה אנחנו עושים כשיש קואליציה-אופוזיציה?
דוד ביטן: עושים גיוס.
איילת נחמיאס ורבין: אז מה יקרה?
רועי פולקמן: אז אי-אפשר יהיה להצביע על זה.
רועי פולקמן: אי-אפשר לקיים את ההצבעה.
דוד ביטן: אז אי-אפשר לקיים את ההצבעה.
דוד ביטן: אז יעשו את ההצבעה יותר מאוחר.
דוד ביטן: מה אתה עושה כשאנחנו צריכים קוורום של שישה בוועדה לתת פטור מחובת הנחה?
דוד ביטן: היו מקרים שבאו חברים מהאופוזיציה, ראו שהם השישה, אז הם יצאו.
דוד ביטן: אז - - - לגייס.
דוד ביטן: אין בזה שום פסול.
דוד ביטן: אבל לא יכול להיות מצב שיבוא אדם אחד בחוקים חשובים מאוד והוא יצביע לבד.
ישראל אייכלר: אדוני היושב-ראש, אתה עורך דין - - - שעובד בתוך התאגדויות.
ישראל אייכלר: - - - לא הגיעו, אז ההכרעה - - -
דוד ביטן: כן, אבל זה לא ראוי בכנסת כשאנחנו דנים - - -
ישראל אייכלר: תקשיב מה ההיגיון בזה.
דוד ביטן: אני מכיר את ההיגיון.
ישראל אייכלר: אז ההכרעה היא בכל מספר האנשים - - -
דוד ביטן: כן, אבל שם, בעמותות - - -
ישראל אייכלר: - - - אתה צריך לעשות כדי למנוע את הדבר הזה.
ישראל אייכלר: זה לא ייתכן שמישהו יוכל לשתק ועדה - -
דוד ביטן: לא, אבל הם צריכים להתארגן.
ישראל אייכלר: - - רק בזה שהוא יגיד לכולם בואו נצא החוצה.
דוד ביטן: א', זה כן ייתכן כי זו מערכת פוליטית ובמערכת פוליטית יש גם דברים כאלה.
דוד ביטן: האופוזיציה, עם כל הכבוד, לא חייבת לשבת אתך ולשתף אתך פעולה.
דוד ביטן: אז אתה יכול להגיד את זה על כל דבר.
דוד ביטן: אבל ההבדל הוא שבעמותות הם דנים בהחלטות פשוטות – דוחות כספיים, דברים מהסוג הזה – ואנחנו דנים בדברים הרי גורל.
דוד ביטן: אנחנו מחוקקים חוקים, אנחנו דוחים הסתייגויות בוועדה, מקבלים הסתייגויות.
דוד ביטן: אין שום סיבה - - -
ישראל אייכלר: אז אולי צריך להבדיל בין החלטות כאלה - - -
דוד ביטן: בסדר, יכול להיות.
דוד ביטן: אני עוד לא נכנסתי – דרך אגב, גם מבחינה ציבורית תוקפים אותנו על העניין הזה כל הזמן.
רועי פולקמן: רק משפט על זה, יש הבדל בין הנורמות, שעושים מחטף, שבא היושב-ראש ומעביר בדקה, לבין הרבה עבודה מקצועית שוטפת – נגיד בפגרה, שיש ישיבה וכולי, ולפעמים בא היושב-ראש - - -
דוד ביטן: אני לא מדבר על הצעות לסדר.
דוד ביטן: אני מדבר על חוקים.
דוד ביטן: הצעות לסדר – אין לי בעיה שזה יהיה אחד.
רועי פולקמן: בסדר, אין מחלוקת בין אופוזיציה לקואליציה, רק שזו עבודה סיזיפית.
רועי פולקמן: יושב ב-23:00 – היו לנו סיטואציות כאלה.
רועי פולקמן: נשאר רק היושב-ראש, ועדת הכלכלה.
רועי פולקמן: רק היושב-ראש ב-23:00 בלילה לסיים איזו הצעת חוק, אז הוא לא יוכל להצביע על סעיפים.
דוד ביטן: בגלל שהיום הוא יכול להצביע לבד, אז אין שום בעיה, אנשים הולכים והוא לא מנסה לגייס.
דוד ביטן: אם יידעו שאי-אפשר, אז תאמין לי שיתארגנו בצורה כזו שמישהו יהיה.
רועי פולקמן: אולי זה צריך להיות בהגבלה, כמו שאתה אומר, שזה תקף רק לחצי השעה הראשונה של הדיון, כדי לא ליצור פקקים.
רועי פולקמן: כי בעבודה שוטפת – יושב כאן יו"ר הוועדה ב-23:00 בלילה - - -
דוד ביטן: - - - בעד שיהיה אחד?
דוד ביטן: אני מאוד מתפלא עליך, הייתי בטוח שאתה תהיה התומך העיקרי בעניין הזה.
רועי פולקמן: את זוכרת נתוני אשראי?
רועי פולקמן: היה לנו מאות סעיפים בחוק.
רועי פולקמן: לא הייתה מחלוקת מקצועית, אבל תחשוב שב-23:00 חלק הלכו, ונשאר איתן כבל לבד להשלים סעיפים.
דוד ביטן: וזה מקובל עליך?
דוד ביטן: בגלל שהוא לא יכול לגייס אחד, אז אנחנו נאפשר את זה?
רועי פולקמן: אני מסכים שהמחטף הוא לא ראוי.
דוד ביטן: זה לא קשור למחטף, זה קשור להצבעות.
רועי פולקמן: אבל אחרי חצי שעה שאתה – בעבודה פרלמנטרית - - -
דוד ביטן: אני מתפלא עליך, הייתי בטוח שאתה - - -
רועי פולקמן: בגדול, זה ראוי, אבל - - -
דוד ביטן: אי-אפשר לדבר כל הזמן על נראות, כמו שאתה מדבר כל הזמן, ופתאום אתה נגד זה בגלל שב-23:00 אי-אפשר לגייס.
דוד ביטן: אני בכלל חושב שישיבה בוועדה ב-23:00 גם היא לא ראויה.
דוד ביטן: - - - שמקובל לעשות את הישיבות ב-23:00 בלילה.
ישראל אייכלר: בפגרה, אני זוכר שאישרנו תקנות בוועדת הכלכלה.
ישראל אייכלר: לא היה אפילו אחד בנוסף ליושב-ראש, ומשרד הכלכלה לקח את תקנות הבטיחות בדרכים.
דוד ביטן: אז שיגייס.
ישראל אייכלר: אני נכנסתי - - -
דוד ביטן: למה בתקציב אנחנו מגייסים את האנשים - - -
ישראל אייכלר: אתה - - - שינוי תקנות בגלל שזו פגרה, ואף אחד לא - - - אנחנו נשארנו פה, אז הגענו.
דוד ביטן: אז שידאגו לגייס לפחות יותר מאחד.
<קריאה: גם במליאה רצו לעשות קוורום וזה אף פעם - - -
איילת נחמיאס ורבין: אני רוצה להגיד לך משהו, אני חושבת שיש פה עניין עקרוני.
דוד ביטן: גם במליאה לא מספיק אחד.
איילת נחמיאס ורבין: וגם במליאה - - -
דוד ביטן: אני לא יודע, אני לא מדבר על המליאה, המליאה זה שינוי משמעותי.
איילת נחמיאס ורבין: דיברנו על זה, אתה זוכר.
איילת נחמיאס ורבין: על המליאה דיברנו, אפרופו יום שלישי.
איילת נחמיאס ורבין: מה שאני מנסה לומר, באופן בסיסי, אני חושבת שאתה צודק מאוד מאוד.
איילת נחמיאס ורבין: עכשיו צריך לראות איך פורטים את זה לפרוטות בעיקר בגלל שיש מצבים שמאוד בעייתי לעכב את עבודת הממשלה, ויש מצבים שבהם עדיף שלא, וגם את עבודת הכנסת כדי לא ליצור פקקים.
דוד ביטן: לא יכולים לגייס בוועדה שניים?
דוד ביטן: שניים לא יכולים לגייס?
דוד ביטן: אחד ועוד אחד?
איילת נחמיאס ורבין: גם בעיני זה נשמע לא סביר.
איילת נחמיאס ורבין: רועי נתן את הדוגמה החריגה, במידה מסוימת.
איילת נחמיאס ורבין: נכון שיש פה תקופות שהחריג נהיה הרגיל, השגרתי, כי בנתוני אשראי אנחנו עבדנו שלושה חודשים, היו ערבים שהיינו פה עד מאוחר.
איילת נחמיאס ורבין: אני חושבת שכן צריך לראות איך מקדמים את העניין הזה.
איילת נחמיאס ורבין: אני לא יודעת אם חצי שעה – חצי שעה זה משהו - - -
דוד ביטן: לא, חצי שעה זה לא.
דוד ביטן: יש ישיבות של שלוש שעות.
רועי פולקמן: רק כדי לעצור מחטפים, שפה אני מסכים עם דוד.
דוד ביטן: זה לא קשור למחטפים.
דוד ביטן: אתה יודע מה מחטף ומה לא?
דוד ביטן: מה שנראה לך לא מחטף, בשבילי יכול להיראות מחטף.
איילת נחמיאס ורבין: המחטפים הם לא היום-יום של העבודה פה, בואו נגיד את האמת, אלא במצבים של תקציב או דברים כאלה.
איילת נחמיאס ורבין: דווקא החקיקה השגרתית – מה שאתה מדבר עליו, הם לוקחים את זה לעולם - - - דווקא החקיקה השגרתית - - -
דוד ביטן: רוב הזמן אין בעיה, אנחנו יותר מאחד, יש גיוסים.
דוד ביטן: מה את אומרת, גברתי היועצת המשפטית?
<ארבל אסטרחן: היום, לפי החוק, גם במליאה וגם במליאות יכולים להצביע בכל רוב, למעט מקרה אחד בוועדת הכנסת, שזה פטור מחובת הנחה, שאתם מכירים, שיש חובת קוורום של שליש מחברי הוועדה.
<ארבל אסטרחן: שם זה לא הנושא הכי חשוב, שם רצו לצמצם את המקרים האלה, ולכן קבעו את החובה הזו.
<ארבל אסטרחן: אין מניעה לקבוע הוראה כזו, זה מחייב תיקון של החוק, לא מספיקה איזו החלטה או תקנון.
<ארבל אסטרחן: ואז השאלה היא – אם הכוונה היא שמבחינה ציבורית הכנסת תראה יותר טוב, אני לא בטוחה שאם יהיה כתוב שמספיק ששניים יאשרו נושאים, זה ישמע טוב מבחינה ציבורית - -
דוד ביטן: לא, בוועדה אין הרבה, הורדנו יחסית.
<ארבל אסטרחן: - - כי אנחנו יודעים שבפועל יושבים בוועדות חברי הכנסת, ובדרך כלל לא יושב רק אדם אחד, בוודאי בנושאים חשובים.
<ארבל אסטרחן: זאת אומרת, אם הכוונה לייחד את זה רק לחקיקה ואולי לחקיקה בקריאה שנייה ושלישית, בדרך כלל יש נוכחות.
איילת נחמיאס ורבין: ישבתי כיושבת-ראש בוועדת הכלכלה לאישור תקנות השיט, שהיו מאוד מאוד דחופות למשרד התחבורה, כי הן נחו על שולחן ועדת הכלכלה חצי שנה בגלל הבחירות.
איילת נחמיאס ורבין: את מבינה שאני הייתי שם לבד.
דוד ביטן: שחברי כנסת יגיעו לעבודה.
דוד ביטן: הם צריכים לעבוד, עם כל הכבוד.
דוד ביטן: אנחנו צריכים לראות את העניין שהם צריכים לבוא לישיבות, ולא לפטור אותם מהישיבות, זה הכול.
<קריאה: זה דווקא יפגע בעבודה.
יואב קיש: אומרת היועצת המשפטית – ובצדק – יכול להיות ששניים זה מעט מדי.
יואב קיש: אולי נגדיר ארבעה?
רועי פולקמן: אבל אז לא נוכל לעבוד.
דוד ביטן: אני אסביר למה שניים זה כמו שלושה.
דוד ביטן: למה שניים זה שלושה?
דוד ביטן: בגלל שאם השניים מסכימים, אז גם אם הם היו שלושה, זה היה עובר, ההחלטה הייתה עוברת.
דוד ביטן: ואם הם לא מסכימים, חייבים את השלישי כדי להצביע.
דוד ביטן: לכן אני אומר שניים.
דוד ביטן: שניים זה בדיוק כמו לקבוע שלושה.
דוד ביטן: וזה מקל על האנשים מהבחינה הזאת, בדיוק מהמצבים האלה שאתם מדברים עליהם.
יואב קיש: ודאי אם זה נעשה בשביל להראות - - -
ישראל אייכלר: דוד, יש להבדיל עוד משהו, בין הצעות חוק לבין החלטות - - -
דוד ביטן: תלוי, בוועדת כספים מעבירים מיליארדים, ושם צריך להיות יותר מאחד.
דוד ביטן: אז לא כל החלטה היא החלטה - - -
ישראל אייכלר: כן, כן, שם כמובן.
ישראל אייכלר: יש ועדות שמחליטות החלטות, ביקורת על כל מיני - - -
דוד ביטן: אני אומר, לא בכל מצב.
דוד ביטן: אני לא אומר בכל מצב.
דוד ביטן: אני מציע שהיועצת המשפטית, אפילו עם מזכירת הכנסת, כי יש לכן ניסיון, אתן הרבה שנים פה – תכינו איזושהי הצעה מתי כן ומתי לא, על מנת שנוכל לקדם את העניין הזה.
דוד ביטן: באופן עקרוני אנחנו רוצים יותר, אבל יש הצעות לסדר, ובהצעה לסדר אין חובה כזאת.
דוד ביטן: לא צריך לעשות עניין מכל דבר, בהצעה לסדר אין.
<ארבל אסטרחן: בכל הקריאות?
<ארבל אסטרחן: רק הכנה לקריאה שנייה ושלישית?
איילת נחמיאס ורבין: אלו שאלות טובות.
ירדנה מלר-הורוביץ: חקיקת משנה, תקנון?
דוד ביטן: חשבי על איזשהו רעיון, ונדון ברעיון שלך.
יואל חסון: אדוני היושב-ראש, אני יודע שזה דרמטי הרבה יותר, אבל למה לא הולכים פשוט לקוורום מסוים?
יואל חסון: כמו שבדירקטוריון יש קוורום, כמו שפה בוועדה יש קוורום, בואו נלך - - -
רועי פולקמן: אז הוועדות לא יוכלו לתפקד.
דוד ביטן: שים לב, קוורום זה פתיחה.
דוד ביטן: יש מניין חוקי, יש קוורום.
דוד ביטן: אתה מדבר על פתיחה, לא מדבר רק - - -
יואל חסון: אז בואו ניקח את הקוורום הזה.
רועי פולקמן: אבל הם לא יתפקדו, יואל.
רועי פולקמן: יהיה את תקנות הטיס ביום ראשון, יישב מישהו פה על תקנות הטיס.
רועי פולקמן: גם ככה יש לנו בירוקרטיה.
ירדנה מלר-הורוביץ: אני רואה בעיני רוחי שיהיו דיונים, ואז את כל ההצבעות יעשו ביום אחד.
רועי פולקמן: זה ייתקע את המערכת.
רועי פולקמן: יש פה המון עבודה טכנית, שאנחנו תוקעים את המערכת.
איילת נחמיאס ורבין: אני חושבת שמזכירת הכנסת - - -
ירדנה מלר-הורוביץ: לא יודעת, צריכים לדון על זה.
דוד ביטן: אז אמרתי, תשבו על משהו ותביאו לנו הצעה.
איילת נחמיאס ורבין: אני חושבת שמזכירת הכנסת צודקת.
איילת נחמיאס ורבין: תעשו דיון, תגיעו להבנה.
דוד ביטן: יש לי איזה רעיון, אבל אני רוצה דווקא שהיועצת המשפטית ומזכירת הכנסת, שהן פה הרבה מאוד שנים ועברו המון מאוד סיטואציות, שהן יגישו לנו הצעה סבירה, ואנחנו נדון על ההצעה הזאת.
רועי פולקמן: טוב, צריך לחשוב על זה.
דוד ביטן: יושב-ראש הכנסת כיבד אותנו בנוכחותו.
דוד ביטן: אתם יודעים, אני מעל שנה בתפקיד.
דוד ביטן: נהניתי מאוד מכם.
דוד ביטן: אני נשאר אתכם בוועדה כחבר ועדה מן השורה.
דוד ביטן: אני מקווה לבוא לישיבות עד כמה שאפשר.
דוד ביטן: אני רוצה לנצל את ההזדמנות לברך את יושב-ראש הקואליציה היוצא, חבר הכנסת צחי הנגבי, שהולך היום להתמנות לשר.
דוד ביטן: זה מגיע לך, היית צריך להתמנות כבר לפני שנה, אבל רצו שאתה תעשה עבודה בכנסת.
דוד ביטן: אף אחד לא יכול היה לקבל את התפקיד כי לאף אחד לא היה את הניסיון, עם הח"כים החדשים בליכוד.
דוד ביטן: אז הגיע הזמן, ואני מקווה שתצליח בתפקיד כמו שהצלחת בתפקיד האחרון.
רוברט אילטוב: אלה שהיה להם ניסיון לא רצו לקחת את זה.
דוד ביטן: אני מעלה לסדר-היום בחירת יושב-ראש לוועדת הכנסת.
דוד ביטן: אני ממליץ שהיושב-ראש שיכהן הוא חבר הכנסת יואב קיש.
דוד ביטן: בעד אישור ההצעה לבחור את חבר הכנסת יואב קיש ליושב-ראש ועדת הכנסת – פה אחד
דוד ביטן: בוא ותמשיך.
דוד ביטן: שינוי בהרכב הוועדה המשותפת לתקציב הכנסת.
דוד ביטן: מכיוון שהתפקיד הזה, יושב-ראש הוועדה, הוא יושב-ראש ועדת הכנסת, אז באופן אוטומטי אני מפסיק לכהן כיושב-ראש.
מרב מיכאלי: דוד, אם יורשה לי לשבח אותך.
מרב מיכאלי: אדוני היושב-ראש, לפני שאתה מחליף את הכיסא.
מרב מיכאלי: אני מפסיק ויואב ממשיך.
דוד ביטן: מי בעד החלפת דוד ביטן ביואב קיש בוועדת התקציב של הכנסת?
דוד ביטן: בעד אישור מינוי חבר הכנסת יואב קיש ליושב-ראש הוועדה המשותפת לתקציב הכנסת – פה אחד
דוד ביטן: בוא לפה, אני אחליף אותך שם.
יואב קיש: קודם כל, אני מאוד שמח ומודה לכם על הבחירה בי.
יואב קיש: אני רוצה להגיד לכם שבמשך כל השנה האחרונה, מאז שסגרנו שהולכת להיות רוטציה, אמרתי אני צריך להיכנס לנעליים הגדולות של דוד, והתחלתי לעלות במשקל.
יואב קיש: אז עכשיו אני עוצר את זה.
יואב קיש: אני רוצה, דוד, להודות לך על שנה – נכנסת לפה אמנם בלי ניסיון פרלמנטרי מוקדם, אבל אני חושב שישר תפסת את מקומך.
יואב קיש: עשית פה מהלכים משמעותיים מאוד בוועדה, שהרבה שנים גם יושבי-ראש יותר מנוסים לא עשו.
יואב קיש: אני חושב שבעניין הזה יסכימו איתי כל חברי הוועדה.
יואב קיש: התחלת מהלכים מאוד חשובים, שכמו שדיברנו בינינו, אתה גם תוביל אותם לסיום.
יואב קיש: אנחנו נעשה את זה בשיתוף פעולה, וכמובן שתוכל להמשיך לטפל בדברים האלו.
יואב קיש: ובלי קשר, כיו"ר קואליציה, תהיה לנו הרבה עבודה משותפת.
יואב קיש: בשמי ובשם כולם, ראשית, אני רוצה להודות לך על השנה המוצלחת מאוד של עשייה, שאני חושב שכל הבית הזה נהנה ממנו.
יואב קיש: לפני שאני אפתח את זה לדיון, אני גם רוצה לברך את צחי הנגבי על תפקיד השר העתידי שיקרה בקרוב.
יואב קיש: צחי, אתה עשית לנו סטאז', לכל חברי הליכוד, מאותה הישיבה של הוועדה המשותפת בהתחלה, המסדרת.
יואב קיש: אני חושב שהיום כולנו במקום אחר, והרבה תודה על כל עזרתך.
יואב קיש: וכמובן, ליושב-ראש הכנסת, שדאג כל הזמן שהעניינים פה יפעלו לפי התקנון, כמו שצריך, עם הרבה אחריות, כובד ראש וניהול מוצלח.
יואב קיש: אז תודה לכולכם.
יואב קיש: אני פותח את הדיון להתייחסויות, בבקשה.
יואב קיש: יושב-ראש הכנסת, יולי אדלשטיין, בבקשה.
יולי יואל אדלשטיין: קודם כל, ברכות.
יולי יואל אדלשטיין: אין פה יוצאים, אלו חילופי נעליים, כל אחד נכנס לנעליים גדולות.
יולי יואל אדלשטיין: קודם כל, דוד, תודה רבה על השנה שנתת בוועדה הזאת.
יולי יואל אדלשטיין: לקח לנו זמן להסתגל לסגנון של המטאטא החדש בוועדת הכנסת, אבל לאחר שהסתגלנו והתרגלנו, למדנו להעריך.
יולי יואל אדלשטיין: אני חושב, כמו שיואב כבר אמר, שעשית פה דברים חשובים, הובלת מהלכים חשובים.
יולי יואל אדלשטיין: לפעמים כנראה עין לא מסובנת, כפי שאומרים, ראתה הרבה דברים שהתרגלנו אליהם וניסית לשנות.
יולי יואל אדלשטיין: אני מאחל לך המון הצלחה בתפקיד החדש של הקואליציה.
יולי יואל אדלשטיין: אתה כבר הוכחת פה את הערמומיות שלך.
יולי יואל אדלשטיין: מה שצחי ניהל זו הייתה קואליציה של 61 ביום טוב.
יולי יואל אדלשטיין: אתה כבר סידרת לעצמך - - - מה שבטוח, בטוח.
יולי יואל אדלשטיין: צחי, אני חושב שאחרי השנה שעברת כאן, כל תפקיד וכל משימה ייראו לך כמנוחה, כחופש, כנופש.
יולי יואל אדלשטיין: אני סמוך ובטוח שבממשלה, שגם בה אתה מנוסה, תעשה הרבה דברים טובים לטובת עם ישראל.
יולי יואל אדלשטיין: אני לא מסתיר את דעתי, בכנסת הזאת אמרתי את זה בכל מיני פורומים סגורים, עכשיו מותר לומר את זה גם בפורום פתוח יותר, עשינו הרבה מאוד מה שמכונה בשפת הרחוב "פול גז בניוטרל".
יולי יואל אדלשטיין: יותר מדי זמן עסקנו בספירת אצבעות, בספירת ראשים, בהצבעות שמיות, ועוד כהנה וכהנה, במקום לשרת את הציבור ששלח את כולנו לכאן – קואליציה, אופוזיציה, סיעה זו או סיעה אחרת.
יולי יואל אדלשטיין: אני מאוד מייחל כבר לשינוי הזה.
יולי יואל אדלשטיין: עם כל הקשיים, עם הבעיות, הצלחת, אני חושב, להשיג כל מה שצריך ולהעביר כמה וכמה חוקים ורפורמות.
יולי יואל אדלשטיין: ולך, יואב, המון הצלחה.
יולי יואל אדלשטיין: הקיש הנכון במקום הנכון ובזמן הנכון.
יולי יואל אדלשטיין: אתה גם צברת ניסיון בתקופה הזאת, ואני סמוך ובטוח שתמשיך פה את העבודה בשיתוף פעולה עם כולנו, עם דוד, שבוודאי ילווה כיו"ר קואליציה, ועבדכם הנאמן כיושב-ראש הכנסת.
יולי יואל אדלשטיין: הדלת תמיד פתוחה להתייעצות, לשיחה חברית, כל מה שתרצה אתה בשם הוועדה.
יולי יואל אדלשטיין: בוודאי שזה לטובת הבית, ובסופו של דבר, אני חוזר ואומר, לטובת הציבור הישראלי כולו.
צחי הנגבי: אני מקווה שזה היום האחרון שלי בוועדת הכנסת.
צחי הנגבי: אני אומר היום, ולא הישיבה האחרונה, כי אנחנו נצטרך לקיים ישיבה לקביעת נוהלי הדיון בהשבעת השרים כשזה יגיע לממשלה.
צחי הנגבי: אני באמת שמח שדווקא ביום הזה אני יכול לדבר בשבחם של שני חברים, שאני יכול לומר שלא ממש הכרתי.
צחי הנגבי: למרות שאת ביטן אני מכיר עשרות בשנים, תמיד הייתי מחזר על הפתחים, מבקש שיתמוך בי עם כל העוצמות שלו בראשון, והוא תמיד עשה את זה בלי שום גינוני מלכות, ואף פעם לא התנה את זה בכלום.
צחי הנגבי: הוא עזר לי, אפשר להגיד, כבר עשורי שנים.
צחי הנגבי: לא הכרתי, דוד, את היכולות המרשימות שלך, והבנה מרשימה של נושאים בתוך דקות, הובלה של דברים.
צחי הנגבי: כמו שהיו"ר רמז, יש לך סגנון משלך, סגנון מאוד ישיר, מאוד דוגרי, לא מסתיר שום דבר מאחורי הקלעים.
צחי הנגבי: גם כשאתה מתראיין, זו ממש חוויה לשמוע את הדברים בצורה הזאת.
צחי הנגבי: כשמוניתי ליו"ר הקואליציה, וליו"ר ועדת החוץ והביטחון, הרבה לא זמן לא היה לי, אבל ביקשתי מאוד להישאר בוועדת הכנסת כי חשבתי שתצטרך הרבה עזרה והרבה חונכות.
צחי הנגבי: אבל אחרי ישיבה או שתיים כבר הורדתי פרופיל במעורבות שלי פה ובאתי רק כשעליזה הייתה - - - כי לא היה צורך.
צחי הנגבי: הובלת את הנושא, כנראה כמו שהובלת הרבה נושאים לאורך הרבה שנים בתחום המוניציפלי ובתחומים אחרים שמחייבים הבנה, מנהיגות והובלה.
צחי הנגבי: אני שמח מאוד שאתה במעמדך היום גם תמשיך לחזק את הליכוד ואת הכנסת.
צחי הנגבי: יואב.
צחי הנגבי: הכרתי את קיש, אבל את אהוד קיש.
צחי הנגבי: הוא היה אתי בצנחנים לפני עשרות בשנים.
צחי הנגבי: הכרתי את האימא.
צחי הנגבי: אהוד זה אח שלו.
צחי הנגבי: אח שלו היה איתי בפלוגה ב-1978.
צחי הנגבי: הוא חזר בינתיים בתשובה, הוא נראה כמו הרב עובדיה.
צחי הנגבי: את האימא הכרתי גם כן עשרות שנים, היא חברת מרכז ותיקה.
צחי הנגבי: אז היא הייתה חברת מרכז צעירה, אריאלה.
צחי הנגבי: היא מוותיקות התנועה, מהמשפחה הלוחמת, ועד היום כוחה במותניה, מהצד האידיאולוגי המובהק מאוד של תנועת החירות והליכוד.
צחי הנגבי: כשהוא התחיל את המרוץ שלו לכנסת, נפגשנו בכמה מקומות, שמעתי את הדברים שלו, מאוד נהניתי.
צחי הנגבי: אבל פה ראיתי את הפעלתנות, את הנמרצות, את כל התחומים שעסקת בהם בתוך ימים, כאילו נולדת פה.
צחי הנגבי: באמת חוויה.
צחי הנגבי: לא כל הח"כים, גם אצלנו בסיעה, הביאו לנו כבוד, אבל שניכם הבאתם לנו הרבה מאוד כבוד, וזה מאוד משמח.
צחי הנגבי: אני מאחל לך בהצלחה, לדוד בהצלחה, ליושב-ראש, שיהיה לך גם יותר קל.
צחי הנגבי: הייתי רוצה לעשות אתך איזה דיל, יום אחד תיתן להיות יו"ר קואליציה.
צחי הנגבי: רק יום אחד, להרגיש איך זה לבוא כמו שבאת בשבוע האחרון.
צחי הנגבי: בכל ההצבעות, בשבוע הראשון של הכנסת, שהיה אמור להיות - - - באת בשנייה האחרונה, בחלק מההצבעות אפילו הצלחת להצביע.
צחי הנגבי: היה מצוין.
צחי הנגבי: תן לי את היום הזה.
צחי הנגבי: אני רוצה להודות לעמיתתי-יריבתי, מרב, שעבדה איתי שנה.
צחי הנגבי: התחלנו ברגל שמאל, היו קצת תקלים.
צחי הנגבי: בסופו של דבר, אני חושב שעבדנו יחד באמון ובחברות, ותודה.
יואב קיש: אנחנו נלך לפי הסדר, איילת בבקשה.
יולי יואל אדלשטיין: רק אני מבקש, אדוני היושב-ראש, אם מותר לי, בעוד חמש דקות, גם חבר הכנסת דוד ביטן וגם חברת הכנסת מרב מיכאלי אמורים להיות בלשכתי לצורך ועדת הסכמות.
יולי יואל אדלשטיין: אז אני לא יכול לדרוש, אבל אני יכול לבקש אם עד אז הם יתבטאו.
יואב קיש: אז ניתן למרב.
יואל חסון: אנחנו רוצים שדוד ישמע.
יואב בן צור: אנחנו רוצים שדוד ישמע מה שיש לנו לומר עליו.
יואב קיש: אז נעשה ישיבה מיוחדת.
יושב-ראש ה: אנחנו נתעכב בכמה דקות.
מרב מיכאלי: תודה רבה, אדוני היושב-ראש, תתחדש, ברכות, בהצלחה, מזל טוב.
מרב מיכאלי: אתה נכנס לנעליים מאוד גדולות.
מרב מיכאלי: נעליים גדולות.
מרב מיכאלי: דוד, אנחנו התחלנו ברגל ימין, צריך להגיד, והמשכנו ברגל ימין.
מרב מיכאלי: עכשיו בשבתך כיו"ר הקואליציה, אני בונה על זה שנמשיך ברגל ימין.
מרב מיכאלי: כמה שנלך יותר ימינה, ככה נזוז שמאל.
מרב מיכאלי: דוד, אתה אמרת אדוני היושב-ראש, דוגרי, גם צחי אמר.
מרב מיכאלי: זה גם ישיר, אבל זה גם ישר.
מרב מיכאלי: דוד הוא הגון בצורה ראויה לציון, וזה ממש תענוג לעבוד כשאת יודעת – מה שאפשר, אפשר, ומה שאי-אפשר, אי אפשר.
מרב מיכאלי: את יודעת איפה את עומדת, ויש עם מי לדבר, וזה ממש היה עונג גדול.
מרב מיכאלי: צריך להגיד עוד דבר, אני חושבת שבשלוש הקדנציות האחרונות יש שחיקה מאוד משמעותית במעמדה של הכנסת.
מרב מיכאלי: כבר הרבה פעמים אני מרגישה שיש פה אי-הבנה מצד חלק מהשותפות והשותפים לגבי החשיבות של התפקיד של הכנסת, ושהדברים לא סתם לוקחים זמן, זה לא סתם דיבורים, אלא שיש סיבה למה זה ככה.
מרב מיכאלי: וכל זמן שדוד הצליח לעמוד בלחצים של הקואליציה, היה שותף להבנה הזאת, והיה אפשר לנסות לשמור על מה שעבודתה של הכנסת לעשות במידה שהקואליציה אפשרה את זה.
מרב מיכאלי: אז אני מאוד מצפה, כאמור, לעבודה המשותפת עכשיו גם בקואליציה.
מרב מיכאלי: להגיד לך, צחי, תודה רבה.
מרב מיכאלי: רגל שמאל?
מרב מיכאלי: אני דווקא לא הרגשתי שזה היה רגל שמאל.
מרב מיכאלי: היה לי עונג גדול לנצח אותך בהרבה מאוד הצבעות.
מרב מיכאלי: אין ספק שזה הולך להיות הרבה יותר קשה.
רועי פולקמן: הצבעות מתוכננות שהוא רצה לתת.
צחי הנגבי: שבע מתוך 6,000 זה לא נראה לי הרבה.
מרב מיכאלי: תשע, אבל אני לא ספרתי את ה-6,000.
אחמד טיבי: צחי, כשבית"ר ראש העין משחקת נגד מכבי תל-אביב, גם 6:1 זו תוצאה מכובדת.
מרב מיכאלי: בהצלחה בתפקיד החדש.
מרב מיכאלי: יואב, אנחנו פה ויש לנו עכשיו הרבה זמן איכות.
מרב מיכאלי: אנחנו בונות עליך.
יואב קיש: נחזור לסדר.
יואב קיש: נעשה נציג לסיעה.
יואב קיש: הם צריכים ללכת.
יואב קיש: אני רוצה נציג לסיעה.
יואב קיש: אם יהיה עוד זמן, אתה תישאר.
יואב קיש: יואב, בבקשה.
יואב קיש: אבל בקצרה.
יואב בן צור: אני רוצה לברך את יושב-ראש הוועדה היוצא, דוד ביטן.
יואב בן צור: אני חושב שהיכולת שלו היא באווירה הנעימה שהוא השרה פה בוועדה.
יואב בן צור: מעבר למהפכות שהוא עשה, זו גם היכולת שלו לתת הרגשה לכל אחד שהוא מקבל את כל תאוותו בידו.
יואב בן צור: כל אחד יצא בהרגשה שהנה, הסיעה שלי מדוד ביטן קיבלה את הכול.
רועי פולקמן: הוא מתפשר, מתפשר, מתפשר, עד שדעתו מתקבלת.
יואב בן צור: הוא עשה את עצמו מתייעץ עם כולנו – מה אתה אומר?
יואב בן צור: מה דעתך?
יואב בן צור: אם אתה אומר לא, אנחנו לא נצביע.
יואב בן צור: וזה בסדר, הוא עשה את זה בנועם, בחן.
יואב בן צור: אני רוצה לברך את צחי, שנהנינו לעבוד אתו כיושב-ראש הנהלת הקואליציה, עם השקט שלו והרוגע שלו.
יואב בן צור: גם בוועדת החוץ והביטחון, בדיונים הכי סוערים הוא אף פעם לא הרים את קולו.
יואב בן צור: זו תכונה תימנית, אנחנו מכירים את זה.
יואב בן צור: אנחנו מאחלים לו הצלחה בהמשך הדרך.
יואב בן צור: דוד ביטן, אין לי ספק שנכנסת לנעליים גדולות, אבל תדע להיכנס אליהן נכון, ואין לי ספק שתנהל את זה נכון.
יואב בן צור: יואב קיש, אין לי מה לומר לך.
יואב בן צור: יש לך שם מאוד מיוחד.
יואב בן צור: אני חושב שהוא שם של מצביא ומנהיג, ופה צריך מנהיג.
יואב בן צור: פה צריך מנהיגות, ויש לך את זה, גם בנועם שלך.
יואב בן צור: אתה איש נעים.
איילת נחמיאס ורבין: - - - להשתמש רק באמרה: קיש קיש קריא.
יואב בן צור: אני הדגשתי את השם יואב.
יואב בן צור: אני חושב שאני מכיר אותו מקרוב, ואני חושב שזה שם מיוחד שמסתתר מאחוריו הרבה.
יואב בן צור: אגב, יואב בן צרויה היה גם ראש הסנהדרין, הוא לא היה סתם שר צבא.
יואב בן צור: הוא גם היה איש חכם ותלמיד חכם.
יואב בן צור: אין לי ספק שאתה בחוכמתך הציבורית – כמה שהיא קצרה, אבל היא רבה – תדע להוביל את הדברים נכון.
יואב קיש: יש לנו עוד זמן, אדוני היושב-ראש?
יושב-ראש ה: האחרון בנוכחותי.
אחמד טיבי: אני רוצה לעדכן אותך אדוני, שלפי הסיעות, אני הייתי צריך לדבר אחרי מרב.
אחמד טיבי: לפי גודל הסיעות.
אחמד טיבי: ככה עובדים בכנסת, אבל נתחיל עכשיו ברוח אחרת.
אחמד טיבי: ככה עובדים.
רוברט אילטוב: לא בדיוק.
אחמד טיבי: הוא צודק, כי כשחמישה מנדטים מקבל את משרד הביטחון, זה לא לפי הפרוטוקול.
אחמד טיבי: א', אני הכי ותיק כאן מבין חברי הכנסת – סליחה צחי – שהם חברי ועדת הכנסת.
אחמד טיבי: אני רוצה לומר שלמרות התהום הפוליטית-מדינית-אידיאולוגית עם ביטן, תמיד הוא גילה ענייניות בהצעות של חלק מהאופוזיציה, לא תמיד, לפעמים הוא אהב לנצח כל הזמן, כמו שצחי אהב.
אחמד טיבי: אני יכול להעיד שבהרבה מקרים הוא גילה אמפטיה לדרישות שלנו, והעביר דברים לא בצורה קונפורמיסטית.
אחמד טיבי: גם היחס שלו אל חברי הכנסת, מעמדם, והיעדר הרגישות שלו, או ההתעלמות בכוונה מביקורת של עיתונאים כאשר הוא היה משוכנע בעמדתו, היא תכונה טובה ועניינית.
אחמד טיבי: לכן יואב, אתה בהחלט נכנס לנעליים גדולות, תרתי משמע.
אחמד טיבי: ואני חושב שלאופוזיציה תהיה בעיה גם עם ביטן כיו"ר קואליציה.
אחמד טיבי: לגבי צחי, למי שלא יודע, יש איזו היסטוריה, נקמה בינו לביני מאז גבעת רם והסטודנטים.
אחמד טיבי: למרות זאת, הוא התנהג תמיד בנימוס, ותמיד ניסה לגלות הבנה.
אחמד טיבי: אני יכול להעיד שלפחות הוא נתן לי שתי הבטחות, והוא עשה את זה בצורה אותנטית ביותר, שלא התקיימו.
אחמד טיבי: שלא התקיימו, וזה לא באשמתו.
אחמד טיבי: אתה מכיר אותן.
אחמד טיבי: שתיהן עוברות לביטן.
אחמד טיבי: אני מקווה שהן יתממשו.
אחמד טיבי: אחת לגבי ועדת החקירה הפרלמנטרית, שאני מקווה שהיא תעבור להיות ועדה זמנית לעניין מיוחד.
רוברט אילטוב: זו אותה ועדה שלא סיימת אותה שלוש פעמים כבר?
אחמד טיבי: לא סיימתי.
אחמד טיבי: לא סיימתי, מה לעשות?
רוברט אילטוב: ארבע קדנציות אותה ועדה.